CELEX: 32018R1482
Language: hr
Date: 2018-10-04 00:00:00
Title: Uredba Komisije (EU) 2018/1482 оd 4. listopada 2018. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu kofeina i teobromina (Tekst značajan za EGP.)

5.10.2018   
               
               
                  HR
               
               
                  Službeni list Europske unije
               
               
                  L 251/19
               
            
         UREDBA KOMISIJE (EU) 2018/1482
         оd 4. listopada 2018.
         o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu kofeina i teobromina
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
         uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
         budući da:
         
                     (1)
                  
                  
                     U Prilogu I. Uredbi (EZ) br. 1334/2008 utvrđen je Unijin popis aroma i sirovina odobrenih za upotrebu u i na hrani te uvjeti njihove upotrebe.
                  
               
                     (2)
                  
                  
                     Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
                  
               
                     (3)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva koji je podnijela država članica ili zainteresirana strana.
                  
               
                     (4)
                  
                  
                     Dio A popisa Unije sadržava ocijenjene aromatične tvari bez bilješke i aromatične tvari u postupku ocjenjivanja koje su na tom popisu označene bilješkama od 1. do 4.
                  
               
                     (5)
                  
                  
                     Tvari kofein [FL br. 16.016] i teobromin [FL br. 16.032] uvrštene su s bilješkom 1. u skladu s kojom je Europska agencija za sigurnost hrane morala dovršiti ocjenjivanje tih tvari („Agencija”).
                  
               
                     (6)
                  
                  
                     Agencija je 31. siječnja 2017. dovršila ocjenjivanje sigurnosti kofeina [FL br. 16.016] i teobromina [FL br. 16.032] kada se upotrebljavaju kao aromatične tvari (4) te je na temelju procijenjenih razina njihova unosa u određenim kategorijama hrane zaključila da njihova uporaba kao aromatične tvari ne izaziva zabrinutost. Uvjeti uporabe koji su već utvrđeni u popisu Unije mogu se stoga zadržati.
                  
               
                     (7)
                  
                  
                     Stoga bi kofein [FL br. 16.016] i teobromin [FL br. 16.032] trebalo navesti kao ocijenjene tvari na Unijinu popisu aromatičnih tvari bez bilješke sadržane u njihovu sadašnjem unosu na tom popisu.
                  
               
                     (8)
                  
                  
                     Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. listopada 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 354, 31.12.2008., str. 34.
         
         
            (2)  SL L 354, 31.12.2008., str. 1.
         
         
            (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
         
            (4)  EFSA Journal 2017.; 15(4):4729.
      
      
         
            PRILOG
            Prilog I. Uredbi (EZ) br. 1334/2008 mijenja se kako slijedi:
            
                        1.
                     
                     
                        U odjeljku 2. dijela A unos za FL br. 16.016 zamjenjuje se sljedećim:
                        
                                    „16.016
                                 
                                 
                                    Kofein
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    Ograničenja u pogledu uporabe kao aromatične tvari:
                                    U kategoriji 1 – najviše 70 mg/kg
                                    U kategoriji 3 – najviše 70 mg/kg
                                    U kategoriji 5 – najviše 100 mg/kg
                                    U kategoriji 14.1 – najviše 150 mg/kg
                                 
                                 
                                     
                                 
                                 
                                    EFSA”
                                 
                              
                  
                        2.
                     
                     
                        U odjeljku 2. dijela A unos za FL br. 16.032 zamjenjuje se sljedećim:
                        
                                    „16.032
                                 
                                 
                                    Teobromin
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    Ograničenja u pogledu uporabe kao aromatične tvari:
                                    U kategoriji 1 – najviše 70 mg/kg
                                    U kategoriji 14.1 – najviše 100 mg/kg
                                 
                                 
                                     
                                 
                                 
                                    EFSA”